_:n9d370ce7384241848675b5b30ca6e12axb0
<http://schema.org/articleBody>
"Alt handler om OL i 2016 i disse timer. Men hvordan finder de 106 IOC-medlemmer egentlig ud af, hvem der bliver den endelige vinder og værtsby.Det får du svar på her:Klokken 17.10 fredag eftermiddag går afstemningen i gang. Kun de 106 stemmeberettigede IOC-medlemmer fra hele verden har stemmeret. Obama, Pelé og Raul er alle kommet til København for at gøre indtryk på netop de vigtige 106.Afstemningen foregår som en regulær knock out-turnering. Én by af gangen bliver stemt ud. Fuldstændig som i tv-shows som Big Brother eller Robinson.Medlemmer fra et land, der stadig har en by i konkurrencen, kan ikke stemme. Derfor er der i første afstemningsrunde kun 97 stemmeberettigede.Efterhånden som de forskellige byer bliver stemt ud får medlemmer deres stemmeret tilbage. Derfor har meget af de seneste døgns korridorsnak og lobbyvirksomhed handlet om at overtale IOC-medlemmer, der har en bestemt by som førsteprioritet, til at stemme for sig.Madrid og Tokyo ventes at ryge ud i de første afstemningsrunder. Folk fra Chicago og Rio de Janeiro har derfor sværmet ekstra om IOC-medlemmer fra Spanien og Japan.Klokken halv syv i aften vil afstemningsresultatet blive kendt for verden."
<https://www.avisen.dk/saadan-finder-de-ol-byen_115195.aspx>